
Uznesenie Okresný súd Stará Ľubovňa v opatrovníckej veci A. B., nar. XX.XX.XXXX, trvale bytom C. XX, XXX XX C., na návrh opatrovníčky D. B., nar. XX.XX.XXXX, trvale bytom C. XX, XXX XX C. v konaní o schválenie právneho úkonu takto rozhodol: I. Súd konanie z a s t a v u j e. II. Žiaden z účastníkov nemá n á r o k na náhradu trov konania. odôvodnenie: 1. Dňa 30.09.2025 podala opatrovníčka obmedzeného A. B., nar. XX.XX.XXXX D. B., nar. XX.XX.XXXX, návrh na schválenie právneho úkonu. 2. Dňa 17.11.2025 opatrovníčka do zápisnice súdu uviedla, že návrh berie v celom rozsahu späť a žiada, aby súd konanie zastavil. 3. Podľa § 95 ods. 1 Civilného mimosporového poriadku (ďalej len ,,CMP“), ak navrhovateľ vzal návrh späť, súd konanie nezastaví, ak druhý manžel so späťvzatím návrhu nesúhlasí. 4. Podľa § 29 ods. 1 Civilného mimosporového poriadku (ďalej len ,,CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Podľa § 29 ods. 2 CMP, súd konanie nezastaví, ak sa mohlo začať aj bez návrhu a je potrebné v konaní pokračovať. 6. Podľa § 29 ods. 3 CMP, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 7. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 8. S poukazom na citované zákonné ustanovenia, s prihliadnutím na to, že navrhovateľka zobrala svoj návrh v celom rozsahu späť a nie je potrebné v konaní pokračovať, súd konanie zastavil. 9. O trovách konania súd rozhodol podľa § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak
Poučenie: Proti tomuto uzneseniu je prípustné odvolanie, ktoré možno podať v lehote 15 dní odo dňa jeho doručenia na Okresnom súde Stará Ľubovňa, písomne, v troch vyhotoveniach. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

